kardosdrur/scandi-wiki huggingface dataset:
Slankaber

Slankaber (Colobinae) er en underfamilie af hundeaberne (Cercopithecidae). Underfamilien deles i to slægtsgrupper (tribus), Colobini og Presbytini, der på dansk ofte kaldes henholdsvis colobusaber og langurer. Der findes i alt 10 slægter og omkring 70 arter.

Hele gruppen eller mindre dele af den bliver også kaldt bladaber. Dette gælder især slægten Presbytis, der dog nu er blevet opslittet i flere slægter. Colobusaber er blevet kaldt stumpnæser og navnet slankaber har været forbeholdt den slægtsgruppe, der her kaldes langurer, men uden næseaber inkluderet.

Udbredelse 
Langurer forekommer i Syd- og Sydøstasien, mens colobusaber lever i de tropiske dele af Afrika.

Udseende 
Med undtagelse af en enkelt art (Simias concolor) kendetegnes alle primater i underfamilien af en lang hale. Pelsen kan have mange forskellige farver. Påfaldende er det, at ungerne oftest har en farve der adskiller sig fra pelsfarven hos voksne dyr. Hos colobusaber findes kun en rudimentær tommelfinger.

Levevis 
De fleste arter i underfamilien lever i træer, men der findes også arter som delvis lever på jorden. Deres habitat kan være regnskov, mangroveskov, bjergskov eller savanne, men ikke ørken eller andre tørre områder. Slankaber lever i grupper, men disses sammensætning er forskellig fra art til art.

Føde 
Arterne i underfamilien lever næstan udelukkende af planteføde som blade, blomster og frugt. Kun i enkelte tilfælde tager de også insekter og andre mindre dyr. For at kunne fordøje føden, har slankaber en mave, der består af flere kamre.

Formering 
Efter en drægtighedsperiode på i gennemsnit seks til syv måneder føder hunnen oftest en enkelt unge. Hunnen giver die i cirka et år og efter tre til seks år er ungerne kønsmodne. De kan blive 20 år gamle.

Slægter 
 Tribus Colobini, colobusaber
 Colobus, sorte colobusaber, 5 arter, f.eks.
 Kappeguereza, C. guereza
 Piliocolobus, røde colobusaber, 17 arter
 Procolobus, 1 art: grøn colobusabe
 Tribus Presbytini, langurer
 Presbytis, 18 arter
 Semnopithecus, grå langurer, 8 arter, f.eks.
 Hulman (hanumanlangur), S. entellus
 Trachypithecus, 17 arter, f.eks.:
 Guldlangur, T. geei
 Sølvlangur (budeng), T. cristatus
 Brillelangur, T. obscurus
 Popalangur, T. popa
 Pygathrix, kostumelangurer, 3 arter
 Rhinopithecus, stumpnæseaber, 5 arter, f.eks.
 Gylden stumpnæseabe, R. roxellana
 Simias, 1 art: simakobou
 Nasalis, 1 art: næseabe

Kilder og eksterne henvisninger 

 Thomas Geissmann: Vergleichende Primatologie. Springer, Berlin 2003, 
 Ronald M. Nowak: Walker's Mammals of the World. 6. Auflage. Johns Hopkins University Press, Baltimore 1999, 

Marekatte
Tysk hudindustri

Tysk hudindustri er et studiealbum med den danske heavy metal-gruppe Red Warszawa fra 2000. Det det første af deres album, ikke indeholder nogen sange fra de første tre demobånd og er også blevet kaldt, Greatest Hits 1986-2000 Volume 3. Albummet er indspillet og produceret i MAYONAISE-STUDIO i perioden fra oktober 1999 til februar 2000.

Sange 
 "Heavy for dig (Intro til album)"
 "KKK-Salat"
 "Pludselig får du cirkelspark af folk du ikke kender"
 "Der vil altid være en straf"
 "Tråkker"
 "Bilerne ud af byen"
 "Tror du det er for sjov jeg drikker"
 "EPO-sangen"
 "Æggemad"
 "Brun"
 "Wie dumm kann mann sein"
 "Prost"
 "Narko og porno"
 "Beige"
 "Hestehviskeren"
 "Svensk/finsk løsning"
 "Messermann"
 "BBBMPVHNK"

Medvirkende 
 "Lækre" Jens Mondrup – vijak
 "Heavy" Henning Nymand – Guitar, kor, vokal på EPO-sangen, Prost og Messermann.
 "Tonser" Henrik – Bass
 "Puff Danny" Daniel Preisler Larsen – trommer

Kort efter pladens udgivelse forlod "Puff Danny" bandet og blev erstattet af trommeslageren "Måtten Møbelbanker".

Referencer

Eksterne henvisninger 
 

Album fra 2000
Red Warszawa-album
Svømning under sommer-OL 2016 – 4x100 m fri (herrer)

4x100 m fri for herrer under sommer-OL 2016 vil finde sted den 7. august 2016.

Medaljefordeling

Turneringsformat 
Konkurrencen afvikles med indledende heats og finale. Efter de indledende heats går de otte bedste tider videre til finalen, hvor medaljerne bliver fordelt.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 Qualification System – Games of the XXXI Olympiad – Rio 2016 , fina.org
 Explanatory Guides , tpenoc.net

4x100 m fri (herrer)
Svømning under sommer-OL 2016 – 4x200 m fri (damer)

4x200 meter fri for damer under sommer-OL 2016 vil finde sted den 10. august 2016.

Turneringsformat 
Konkurrencen afvikles med indledende heats og finale. Efter de indledende heats går de otte bedste tider videre til finalen, hvor medaljerne fordeles.

Tidsplan 
Nedenstående tabel viser tidsplanen for afvikling af konkurrencen:

Resultater

Referencer

Eksterne henvisninger 
 Qualification System – Games of the XXXI Olympiad – Rio 2016 , fina.org
 Explanatory Guides , tpenoc.net

4x200 m fri (damer)
Almindelig rødært

Almindelig rødært (Lycogala epidendrum) er en slimsvamp som typisk lever i rådne træstubbe hvorpå den danner ærtestore kugler (sporangier) som i begyndelsen er lyserøde, men som ved modenhed bliver grå eller brunlige og indeholder gråviolette sporer. Almindelig rødært er almindeligt forekommende i Danmark.

På trods af udseendet og navnet er der hverken tale om svampe eller planter, idet slimsvampe hører til svampedyrene som igen hører til riget protozoer.

Kilder 

Svampedyr
Monorepo

Monorepo er et begreb indenfor softwareudvikling som betyder at man benytter ét repository ("repo") i versionsstyringen på tværs af projekter.
Metoden anvendes af store software-udviklingsfirmaer som Facebook og Google.
Monorepo'er vil kunne være meget store, og det kan derfor være en udfordring for versionsstyringssystemet. 
Facebook ændrede versionsstyringssystemet Mercurial til at håndtere deres monorepo.

Referencer 

Software
Sejlsport under sommer-OL 2016

Sejlsport under Sommer-OL 2016 fandt sted den 8. august - 18. august 2016 omkring Marina da Glória ved Rio de Janeiro. Kvalifikationen til konkurrencen, der blev afviklet i 10 klasser, gav mulighed for deltagelse af op til 380 sejlere, fordelt med 161 damer og 215 herrer. Konkurrencerne i de 10 klasser var fordelt således, at der var fem konkurrencer for herrer, fire konkurrencer for damer samt én konkurrence for et mix-hold.

Turneringsformat 
Hver af konkurrencerne blev afviklet over et antal indledende sejladser, hvor der blev givet points efter bådens placering i den enkelte sejlads. Efter disse indledende sejladser, der kunne være 10 eller 12 alt efter bådtypen, gik de ti bedste både videre til én afgørende medaljesejlads. Point-givningen efter hver sejlads blev givet på en sådan måde at vinderen fik 1 point, anden båd fik 2 points og så fremdeles ned til den dårligst placerede, der opnåede samme antal points, som der var både med i konkurrencen. Efter de indledende sejladser blev de akkumulerede points opgjort og de ti laveste scorer gik videre. Der var dog den undtagelsesregel, at hver båd kunne se bort fra deres dårligste sejlads i pointopgørelsen. 
I medaljesejladserne anvendtes samme pointsystem dog med den ændring, at pointene blev fordoblet. Den vindende båd fik således 2 points mod 1 point i de indledende sejladser. Efter medaljesejladserne blev pointene fra denne sejlads lagt sammen med de akkumulerede points opnået i de indledende sejladser og laveste tre scorer vandt medaljerne.

Sejladserne 
Alle sejladser blev afviklet på en standard trekantsbane. Denne bane blev udlagt umiddelbar før hver konkurrence og starten var altid direkte mod vinden. Banerne blev gennemsejlet mellem en til tre gange efter sejladskomiteens retningslinjer, der sikrede at sejladserne blev afviklet indenfor en rimelig afsat tid.

Den olympiske turnering

Sejlbræt RS:X (herrer)

Sejlbræt RS:X (damer)

Laser jolle (herrer)

Laser Radial (damer)

Finnjolle (herrer)

470-jolle (herrer)

470-jolle (damer)

49er (herrer)

49erFX (damer)

Nacra 17 (mix)

Medaljefordeling 
Nøgle
 Værtsland (Brasilien)

Kilder 
 http://doc.rero.ch/record/256687/files/Olympic_Sport_Explanatory_Guide_Sailing.pdf
Mariekiks

Mariekiks er en rund kiks med lys, gyldenbrun overflade. Kiksens navn er som regel præget ind på oversiden og kanterne er dekoreret med en bort. Kiksen består af hvedemel, sukker og vegetabilsk olie og har smag af vanilje. Den er populær i særligt Australien, Canada, Danmark, Norge, Sverige, Finland, Portugal, Spanien, Ukraine, Rusland, Mexico, Costa Rica, Dominikanske Republik, Venezuela, Brasilien, Uruguay, Mauritius, Japan, Nepal, Indien, Pakistan, Malaysia, Philippinerne, Indonesien, Sri Lanka, Sydafrika, Zimbabwe, Panama og Egypten. Den har en neutral smag og serveres ofte til børn, og kan spises som den er, med pålæg, dyppes i te, kaffe eller varm chokolade.

Marie er betegnelsen på denne type kiks, uanset fabrikat, og alle kiksproducenter kan bruge dette navn.

Historie 

Mariekiks er opkaldt efter storhertuginde Maria Alexandrovna, som var datter af Alexander 2. af Rusland og gift med hertug Alfred, den næstældste søn af Englands dronning Victoria. Hun var så populær at London-bageriet Peek Frean bestemte sig for at lave en ny kiks for at fejre, at hun giftede sig ind i den britiske kongefamilie i 1874. Den kongelige forbindelse forklarer mariekiksens dekorative mønster på oversiden. Kiksen blev en stor succes og kort tid efter blev den produceret i flere andre lande. I Spanien blev mariekiks (eller María, som den hedder der) en del af landets kultur og et symbol for den økonomiske opgang efter Den spanske borgerkrig, da bagerierne masseproducerede kiksen pga. overskud og lave priser på hvede. Da blev kiksen produceret med et billede af Jomfru Maria på forsiden, som senere blev fjernet efter protester fra den katolske kirke, og alle cafeer havde en tallerken med mariekiks på disken.

Producenter 
Større internationale producenter af mariekiks (sorteret efter landets navn)

Referencer

Eksterne henvisninger 
 Billeder af mariekiks fra forskellige lande (engelsk) travelblog.org

Kiks
Cheesecake

Cheesecake er en sød dessert der består af et eller flere lag. Det tykkeste lag består af en blanding af blød, frisk ost (typisk smøreost eller ricotta), æg og sukker. Hvis der er en bund i  kagen, er den som regel lavet som en skorpe af knuste cookies eller digestivekiks eller en bagt sukkerkage. Kagen kan bages eller serveres ubagt (normalt afkølet). Cheesecake bliver normalt sødet med sukker og kan være dekoreret med frugt, flødeskum, nødder, frugtsovs og/eller chokoladesirup. Cheesecake kan også fremstilles med forskellige smage som eksempelvis jordbær, græskar, lime, chokolade eller karamel.

Referencer

Eksterne henvisninger 

Desserter
Kager
Digestive

Digestive er en type gyldenbrun, rund, halvsød kiks fra Storbritannien. Den blev oprindeligt udviklet i 1839 af to skotske læger, der ønskede at hjælpe fordøjelsen. Ordet digestive er engelsk og betyder "fordøjende" og kommer fra forestillingen om at kiksen havde positiv effekt på fordøjelsen, fordi den oprindelig indeholdt natron, hvilket skulle give antacide egenskaber. Selvom kiksen ganske rigtigt har store mængde natron (også kendt som bikarbonat), så dekomponerer det til soda (eller natriumkarbonat, Na2CO3) når kiksene bages, og der er således kun en forsvindende lille del syreholdig effekt. Historisk har nogle producenter brugt diastatisk maltektrakt for at "fordøje" noget af stivelsen, som findes i melet inden bagningen.

Den klassiske digestivekiks' hovedingredienser er i dag hvedemel, sukker, vegetabilsk olie og glukosesirup. Flere producenter har udviklet andre varianter af kiksen, blandt andet typer med fuldkorn, olivenolie og med reduceret sukkerindhold. De findes også som chokoladekiks og almindelige digestive bruges i bl.a. cheesecake og kiksebarren Balisto.

Kiks af typen digestive er kendt fra annoncer for Huntley & Palmers tilbage til 1876.

De første moderne digestive-kiks blev produceret af McVitie's i 1892 efter en hemmelig opskrift udviklet af Sir Alexander Grant, og selskabets digestive-kiks er den mest solgte i Storbritannien. I 2009 blev den almindelige digestive stemt ind til at være den fjerdemest populære kiks til at dyppe i teen, hvor digestive-udgaven med chokolade (produceret af McVitie's siden 1925) blev stemt ind som den mest populære. Chokolade-varianten fra McVitie's er blevet rangeret som favoritsnacken i Storbritannien adskillige gange.

Referencer

Eksterne henvisninger 

 McVities  - stor producent af Digestivekiks
 Göteborgskex: Digistive 
 LU Digistive 

Kiks
Balisto

Balisto er en kiksebar overtrukket med chokolade, der bliver produceret af Mars Incorporated. Den består af digestivekiks i midten og forskellige typer mælkebaseret creme som topping, og dyppet i mælkechokolade.

Normalt bliver de solgt med to barrer i én pakke, men de sælges også i større pakker, hvor de enkelte kiksebarrer er pakket ind individuelt. De sælges i Irland, Østrig, Tyskland, Schweiz, Holland, Frankrig, Belgien, Slovenien og Italien. I foråret 2011 blev de introduceret i Storbritannien.

Da Balisto blev introduceret i 1981, blev den produceret af Mars Incorporated i Vesttyskland. Navnet kommer sandsynligvis fra dens kostfibre ("Ballaststoffe" på tysk).

Varianter 
Balisto findes med adskillige forskellige smage, der hver har deres egen farve. Ikke alle varianter er tilgængelige i alle områder, hvor Balisto markedsføres. Delvis liste:
 Corn/Cereal-mix (orange indpakning): almindelig digestivekiks dyppet i chokolade
 Müsli-mix (grøn indpakning): mælkecreme med rosiner og hasselnødder
 Korn-mix (rød indpakning)
 Yoghurt og bær-mix (lilla indpakning): yoghurt-creme som topping med røde bær
 Mandler og honning-mix (gul indpakning)
 Cocos-mix (brun indpakning)
 Hasselnød (blå indpakning)
 Spekulatius-julekiks (mørkerød indpakning)
 Jordbæryoghurt-mix (rød indpakning) (tilgængelig i Tyskland)
 Yoghurt med hvid chokolade (white and pink wrapper) (Limited Edition)
 Yoghurt med jordbær og hvid chokolade (hvid og rød indpakning)(tilgængelig i Tyskland)

Eksterne henvisninger 
 Balisto  hjemmeside på tysk

Chokolade
Kiks
Mars Incorporated
Etableret i 1981
Ewyas Harold Castle

Ewyas Harold Castle var en borg i landsbyen Ewyas Harold i Herefordshire i England. Borgen var en af de få fæstninger før den normanniske erobring af England, og den er derfor af stor historisk interesse. Fæstningen består i dag kun af motten, der står som en høj bakke i udkanten af byen.

Historie 
Borgen var sandsynligvis en af det allerførste, der blev bygget af sakserne, givetvis i 1048. Den er opført, hvor der tidligere har stået et fæstningsværk, og den blev sandsynligvis opført af Osbern Pentecost. Det er én af kun tre kendte fæstninger, som blev opført inden invasionen i 1066.

Det var en motte and bailey-fæstning, der havde udsigt over Dulas Brook. I 1052 blev den ødelagt, enten på ordre af Jarl Godwin eller af walisere på et togt.

Umiddelbart efter normannernes erobring og invasion af området blev borgen genopbygget af William Fitz Osbern, Jarl af Hereford i 1066-67. I Domesday Book fra 1086 står der beskrevet at:

''I Ewyas Harold Castles jurisdiktion har Roger Henry tre kirker og en præst og 130.000 m2 land og de har to sesters med honning. I borgen har han to udbygning''.

Omkring 1100 blev der grundlagt et munkekloster på baileyen foran borgen. Harolds søn, Robertus de Ewyas, grundlagde sognekirken i landsbyen.

Ewyas Harold Castle forfaldt delvist til begyndelsen af 1400-tallet. Den var ejet af William Beauchamp, Lord Abergavenny, som genopbyggede forsvarsværkerne som følge af truslen om Owain Glyndŵrs angreb. Der er dog ingen kilder, som indikerer at den er blevet angrebet på dette tidspunkt. Owain og hans forskellige tropper brugte i stedet energi på at angribe andre steder.

Borgen forfaldt atter, og i 1645 var den ruin, da Charles I passerede gennem byen og bemærkede kirken og borgen.
I dag er den eneste rest af borgen den store jordforhøjning i udkanten af byen, hvor borgen stod på toppen.

I 2006 blev borgen udgravet og undersøgt af arkæologer, der bl.a. brugte jordradar til at få mere viden om borgen. I 2016 blev huset med en grund på 21 acre, hvor "borgen" ligger, sat til salg for £680.000 (ca. 6,1 mio. DKK).

Beskrivelse 
Motten er næsten cirkulær og er omkring 64 m i diameter. Den rejser sig omkring 13 meter over graven omkring foden af bakken. Den ligger omkring 10 m højere end den nyreformede bailey eller forborg. Der er ingen tegn på, at der har været en voldgrav mellem de to forhøjninger.

Se også 
 Liste over borge og slotte i England

Referencer

Litteratur 
 
 Bannister, Arthur Thomas, The history of Ewias Harold, its castle, priory, and church (Hereford 1902)

Eksterne henvisninger 

 Ewyas Harold Castle - archaeology 

Slotte i England
Omvendt Blå Kors

Omvendt Blå Kors er rockbandet Red Warszawas fjerde studiealbum. Albummet indeholder kun én genudgivelse (fra et tidligere demobånd), hvilket er sangen med samme navn som selve bandet, Red Warszawa.

Albummet var også første studiealbum med trommeslageren Måtten Møbelbanker, og sidste album hvor bassisten, Tonser Henrik medvirkede. CD'en varer 53 minutter, og og har undertitlen Greatest Hits 1986-2002 Volume 4.

Sange 
 "2000 tyskere"
 "Die Brügge"
 "Bøsse dræbt med stegegaffel"
 "Jernedød"
 "Connie dans for mig"
 "Er du lidt tyk"
 "Professor Pungmose"
 "Fuckin' op i røven Jonna 5"
 "Jeg headbanger stadig"
 "Barbiedukkeland"
 "March of the N.O.L."
 "Motorvej"
 "Praktikanten"
 "Paranoia"
 "Pigefnat"
 "Perleporten"
 "Jeg er kristen"
 "Jeg ved godt jeg ikke skal sove med en hånd oppe i røven"
 "I aften er det rygeraften"
 "Red Warszawa"
 "Atomkrig og dåseøl"

Medvirkende 
 "Lækre" Jens Mondrup – Vokal
 "Heavy" Henning Nymand – Guitar
 "Tonser" Henrik – Bas
 Måtten Møbelbanker – Trommer

Eksterne henvisninger 
 

Album fra 2002
Red Warszawa-album
FC Astra Giurgiu

Fotbal Club Astra Giurgiu er er rumænsk fodboldhold fra byen Giurgiu. Klubben blev grundlagt i 1921 i byen Ploiești og har i den største del af sin historie spillet i de lavere divisioner. Først efter 1990, hvor klubben blev overtaget af den nuværende ejer Ioan Niculae, begyndte holdet at vinde for at rykke op. Klubben rykkede på i Rumæniens bedste liga, Liga I, efter sæsonen 1998/99, hvor klubben stadig spiller.

Astras væsentligste resultater omfatter et enkelt nationalt mesterskab (Liga I) (2015-16), en pokaltitel (Cupa României) (2013-14) og to Supercups (Supercupa României) (2014 og 2016). FC Astra Giurgiu blev nr. 2 i Liga I i 2014-15. Holdet kvalificerede sig for første gang til UEFA Europa League efter sæsonen 2012-13, efter en fjerdeplads i ligaen.

Astra Giurgiu hed tidligere Astra Ploiești, men i september 2012 flyttede holdet fra Ploiești til Giurgiu efter ejeren Ioan Niculaes ønske.

Klubbens farver er hvid og sort.

Historie

Klubben blev grundlagt i 1921 under navnet "Clubul Sportiv Astra-Română" af olieselskabet Astra-Română, der havde hovedkontor i Prahova.

Oprindelig bestod klubben af flere fodboldhold, der havde hjemme i de forskellige i Rumænien, hvor olieselskabet havde aktiviteter. Op i gennem 30'erne blev flere af holdene fusioneret. Klubben har gennem årene har adskillige forskellige navne (se tabel). 

Klubben har historisk spillet i de lavere rækker, men har siden 1990'erne rykket op igennem rækkerne. I 1998 rykkede klubben for første gang op i den bedste række.Klubben var kort forinden blevet købt af forretningsmanden Ioan Nicolae. Klubben havde en turbulent tilværelse med fusioner, op- og nedrykninger. I 2009 rykkede klubben atter op i den bedste række.

Efter 91 år i Ploiești flyttede klubben i september 2012 til byen Giurgiu.

Spillere 
Pr. 29. juni 2016

 (Anfører)

FC Astra Giurgiu i europæiske turneringer 

Noter
 1Q: Første kvalifikationsrunde
 2Q: Anden kvalifikationsrunde
 3Q: Tredje kvalifikationsrunde
 PO: Play-off runde

Noter

Eksterne links 
 FC Astra Giurgiu  – UEFA.com (engelsk)

Fodboldklubber i Rumænien
Huje

Huje er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Huje ligger omkring 6 km nordvest fra Itzehoe. Vandløbene Bekau, Moorbek, Mühlenbach og Krammbek løber i kommunens område.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Flores og Blanzeflor

Flores og Blanzeflor er en folkebog fra middelalderen.

Eksterne henvisninger 
 Handlingsreferat 
 Flores og Blanzeflor. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen
Dværgekongen Laurin

Dværgekongen Laurin er en folkebog fra middelalderen.

Eksterne henvisninger 
 Handlingsreferat 
 Dværgekongen Laurin. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen
Persenober og Konstantianobis

Persenober og Konstantianobis er en folkebog fra middelalderen.

Eksterne henvisninger 
 Handlingsreferat
 Persenober og Konstantianobis. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen
Hertug Frederik af Normandi

Hertug Frederik af Normandi er en folkebog fra middelalderen.

Eksterne henvisninger 
 Handlingsreferat
 Hertug Frederik af Normandi. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen
Ivan Løveridder

Ivan Løveridder er en folkebog fra middelalderen. Digtet er en oversættelse af et svensk digt som igen er baseret på Chretien de Troyes' digt om Yvain - en ridder fra Kong Arthus hof som drager på eventyr og undervejs redder en løve fra en drage, hvorefter løven følger og hjælper ham i fremtidige kampe.

Eksterne henvisninger 
 Handlingsreferat
 Ivan Løveridder. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen
Den kyske dronning

Den kyske dronning er en folkebog fra middelalderen.

Eksterne henvisninger 
 Handlingsreferat 
 Den kyske dronning. Den komplette tekst – sammenknyttet med links til Gammeldansk Ordbog og til faksimiler af det originale håndskrift.

Folkebøger
Litteratur fra middelalderen